Φίλιπ Μλαντένοβιτς

Ο **Φίλιπ Μλαντένοβιτς** (, γενν. στις 15 Αυγούστου 1991) είναι Σέρβος επαγγελματίας ποδοσφαιριστής που αγωνίζεται ως αριστερός οπισθοφύλακας για την Φάτιχ Καραγκιουμπρούκ της Σούπερ Λιγκ Τουρκίας και την Εθνική Σερβίας.

## Καριέρα

### Μπόρατς Τσάτσακ
Εντάχθηκε στην ανδρική ομάδα της Μπόρατς Τσάτσακ τη σεζόν 2010–11 του Σέρβικου πρωταθλήματος, πραγματοποιώντας 18 εμφανίσεις με την φανέλα της ομάδας. Αγωνίστηκε κυρίως στη θέση του αριστερού μπακ.

### Ερυθρός Αστέρας
Ο Μλαντένοβιτς μετακινήθηκε στην ομάδα του Ερυθρού Αστέρα στις 17 Δεκεμβρίου 2011, υπογράφοντας τετραετές συμβόλαιο.  Το καλοκαίρι του 2013, ο Ερυθρός Αστέρας συμμετείχε στο διεθνές φιλικό τουρνουά Ούχρενκαπ που διεξάγεται στην Ελβετία. Η σερβική ομάδα έφτασε μέχρι τον  τελικό όπου ηττήθηκε απο την ελβετική Βασιλεία με σκορ 2–1, τον Μλαντένοβιτς να σκοράρει το μοναδικό γκολ για την ομάδα του Βελιγραδίου. Ψηφίστηκε επίσης και ως ο καλύτερος παίκτης του αγώνα, με το σχετικό έπαθλο να είναι ένα ρολόι, το οποίο όμως δεν δέχτηκε λόγω της απογοήτευσης του για την ήττα. Παρά την ικανότητα του στο σκοράρισμα και την σωματοδομή του, ο Μλαντένοβιτς έπαιζε κυρίως ως αριστερό μπακ υπό τον προπονητή Ρικάρντο Σα Πίντο, ο οποίος είχε δηλώσει ότι το στυλ παιχνιδιού του Μλαντένοβιτς του θύμιζε τον Φάμπιο Κοεντράο.

Στα τέλη του 2013, ο Ερυθρός Αστέρας είχε βρεθεί σε μια περίοδο σοβαρών οικονομικών προβλημάτων, με αποτέλεσμα οι παίκτες και το προσωπικό να μείνουν απλήρωτοι επί μήνες. Εξαιτίας αυτών των προβλημάτων, ξεκίνησε ένα κύμα μαζικών αποχωρήσεων από τον Ερυθρό Αστέρα, με τον Σα Πίντο να κάνει την αρχή, όταν ανακοίνωσε σε μια συγκινητική συνέντευξη Τύπου ότι δεν μπορούσε πλέον να εργαστεί στον Ερυθρό Αστέρα λόγω αστάθειας στη διοίκηση της ομάδας. Στις 5 Οκτωβρίου 2013, ο Φίλιπ Μλαντένοβιτς υπέβαλε αίτημα να λυθεί το συμβόλαιό του με τον Ερυθρό Αστέρα. Η Επιτροπή Διαιτησίας της Ποδοσφαιρικής Ένωσης της Σερβίας αποφάσισε υπέρ του Μλαντένοβιτς στις 23 Νοεμβρίου, επιτρέποντας τον να λογίζεται ως ελεύθερος παίκτης. Μετά τις ανακοινώσεις των αποφάσεων για τους Φίλιπ Μλαντένοβιτς και Μάρκο Βέσοβιτς, ο νέος προπονητής Σλάβισα Στογιάνοβιτς έθεσε  τους δύο παίκτες εκτός πρώτης ομάδας, αλλά επισήμως παρέμεναν παίκτες του Ερυθρού Αστέρα μέχρι τη χειμερινή μεταγραφική περίοδο της σεζόν 2013-14.

### ΜΠΑΤΕ Μπορίσοφ
Στις 23 Φεβρουαρίου 2014, η σέρβικη ενημερωτική ιστοσελίδα *B92* αποκάλυψε ότι ο Φίλιπ Μλαντένοβιτς εντάχθηκε στη Λευκορωσική ομάδα ΜΠΑΤΕ Μπορίσοφ υπογράφοντας τριετές συμβόλαιο.  Έκανε το ντεμπούτο του για την ΜΠΑΤΕ στον τελικό του Σούπερ Καπ Λευκορωσίας το 2014 εναντίον της ΦΚ Μινσκ, όπου και πέτυχε το πρώτο του γκολ με τη φανέλα της νέας του ομάδας, 20 λεπτά μετά την έναρξη του παιχνιδιού.  Στις 29 Σεπτεμβρίου 2015, ο Μλαντένοβιτς πέτυχε δύο γκολ για την ΜΠΑΤΕ στον νικηφόρο αγώνα του 5ου ομίλου του Τσάμπιονς Λιγκ της σεζόν 2015-16 απέναντι στην ιταλική Ρόμα. Χάρη στην εντυπωσιακή του επίδοση στον συγκεκριμένο αγώνα, ο Μλαντένοβιτς συμπεριλήφθηκε στην "Ομάδα της Εβδομάδας" της δεύτερης αγωνιστικής του Τσάμπιονς Λιγκ που δημοσιεύτηκε στον επίσημο λογαριασμό της ΟΥΕΦΑ την 1η Οκτωβρίου 2015. Αργότερα τον ίδιο μήνα, υπήρξαν αναφορές πως η επίσης ιταλική ομάδα Μίλαν έδειξε ενδιαφέρον για την απόκτηση του παίκτη, με τον τότε προπονητή της ομάδας Σίνισα Μιχάιλοβιτς να γνωρίζει τον Μλαντένοβιτς από την κοινή τους θητεία στην Εθνική Σερβίας.

### Κολωνία και Σταντάρ Λιέγης
Στις 5 Ιανουαρίου 2016, ο Φίλιπ Μλαντένοβιτς υπέγραψε συμβόλαιο 3,5 ετών με την γερμανική ομάδα της Κολωνίας. Πρόλαβε να πραγματοποιήσει 16 εμφανίσεις με την φανέλα της ομάδας πριν αποχωρήσει τον επόμενο αμέσως χρόνο για την βελγική Σταντάρ Λιέγης, όπου πραγματοποίησε μόλις 5 εμφανίσεις με την φανέλα της ομάδας.

### Λέγκια Βαρσοβίας
Μετά από μια επιτυχημένη διετία (2018-2020) στην ομάδα του Πολωνικού πρωταθλήματος Λέχια Γκντανσκ, όπου κατέκτησε το Κύπελλο Πολωνίας και το Πολωνικό Σούπερ Καπ, ο Φίλιπ Μλαντένοβιτς υπέγραψε συμβόλαιο διάρκειας τριών ετών με την Λέγκια Βαρσοβίας την 1η Ιουλίου του 2020. Σκόραρε το παρθενικό του γκολ με την Λέγκια στις 14 Αυγούστου 2020, στο επίσημο ντεμπούτο του στη νικηφόρα αναμέτρηση απέναντι στην Μπεουχάτουφ με 6–1 για το Κύπελλο Πολωνίας. Πέτυχε το πρώτο του γκολ στο Πολωνικό πρωτάθλημα στις 2 Νοεμβρίου 2020 στη νικηφόρα αναμέτρηση με 3–0 απέναντι στην Βάρτα Πόζναν. Στις 2 Μαΐου 2023, κατέκτησε το Κύπελλο Πολωνίας, ενάντια στην Ράκουφ Τσενστοχόβα στον τελικό που διεξήχθη στο Στάδιο της Βαρσοβίας. Ωστόσο τιμωρήθηκε από την Πειθαρχική Επιτροπή της Πολωνικής Ομοσπονδίας Ποδοσφαίρου στις 5 Μαΐου 2023, για την συμπεριφορά του μετά το τέλος του αγώνα με τρίμηνο αποκλεισμό από κάθε αγωνιστική δράση, εντός και εκτός Πολωνίας, ενώ του επιβλήθηκε και χρηματική ποινή ύψους 120.000 Ζλότι. Το συμβόλαιό του με την ομάδα της Βαρσοβίας λύθηκε μετά το τέλος της σεζόν 2022-23.

### Παναθηναϊκός
Στις 12 Ιουνίου 2023, ο Παναθηναϊκός ανακοίνωσε την απόκτηση του Φίλιπ Μλαντένοβιτς με διετές συμβόλαιο. Στις 4 Νοεμβρίου 2023 πέτυχε το πρώτο του γκολ με την ελληνική ομάδα, ανοίγοντας το σκορ στον νικηφόρο αγώνα με 2-1 του πρωταθλήματος της Σούπερ Λιγκ της σεζόν 2023–24, απέναντι στην ομάδα της Λαμίας. Στις 6 Φεβρουαρίου 2026 αποχώρησε και επίσημα από τον σύλλογο της Αθήνας, μετρώντας 105 εμφανίσεις και 5 γκολ σε όλες τις διοργανώσεις.

### Φάτιχ Καραγκιουμπρούκ
Στις 6 Φεβρουαρίου 2026, ο Μλαντένοβιτς υπέγραψε με την Φάτιχ Καραγκιουμπρούκ, έχοντας μείνει ελεύθερος από τον Παναθηναϊκό.

## Διεθνής καριέρα
Ο Φίλιπ Μλαντένοβιτς έκανε το ντεμπούτο του με την εθνική ομάδα ποδοσφαίρου της Σερβίας, υπό την τεχνική ηγεσία του Σίνισα Μιχάιλοβιτς στις 31 Μαΐου 2012, σε μια ήττα 2–0 από τη Γαλλία.

Τον Νοέμβριο του 2022, ήταν μέλος της αποστολής της Εθνικής Σερβίας για το Παγκόσμιο Κύπελλο του 2022 που διεξήχθη στο Κατάρ. Αγωνίστηκε στον αγώνα απέναντι στην Βραζιλία για την φάση των ομίλων της διοργάνωσης.

## Στατιστικά καριέρας
### Σύλλογοι

### Διεθνείς

### Διεθνή γκολ
:*Οι βαθμολογίες και τα αποτελέσματα αναφέρουν πρώτα τον αριθμό τερμάτων της Σερβίας.*

## Τίτλοι
**Ερυθρός Αστέρας**

* Κύπελλο Σερβίας: 2011–12

**ΜΠΑΤΕ Μπορίσοφ**

* Πρέμιερ Λιγκ Λευκορωσίας: 2014, 2015
* Κύπελλο Λευκορωσίας: 2014–15
* Σούπερ Καπ Λευκορωσίας: 2014, 2015

**Λέχια Γκντανσκ**

* Κύπελλο Πολωνίας: 2018–19
* Σούπερ Καπ Πολωνίας: 2019

**Λέγκια Βαρσοβίας**

* Εκστρακλάσα: 2020–21
* Κύπελλο Πολωνίας: 2022–23 
**Παναθηναϊκός**

* Κύπελλο Ελλάδος: 2023–24

**Ατομικοί**

* Ομάδα της Σεζόν της Σέρβικης ΣουπερΛίγκα: 2011–12
* Παίκτης της Σεζόν της Εκστρακλάσα: 2020–21
* Αμυντικός της Σεζόν της Εκστρακλάσα: 2020–21

## Παραπομπές

## Εξωτερικοί σύνδεσμοι
*Το προφίλ του Φίλιπ Μλαντένοβιτς στην ιστοσελίδα Utakmica.rs

*Το προφίλ του Φίλιπ Μλαντένοβιτς στο transfermarkt.gr

Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Λέγκια Βαρσοβίας
Κατηγορία:Ποδοσφαιριστές Λέχια Γκντανσκ
Κατηγορία:Ποδοσφαιριστές Σταντάρ Λιέγης
Κατηγορία:Ποδοσφαιριστές ΦΚ Κολωνία
Κατηγορία:Ποδοσφαιριστές ΜΠΑΤΕ Μπορίσοφ
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές Μπόρατς Τσάτσακ
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Πρέμιερ Λιγκ Λευκορωσίας
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές Εθνικής Σερβίας
Κατηγορία:Ποδοσφαιριστές Εθνικής Σερβίας Κ21
Κατηγορία:Σέρβοι ποδοσφαιριστές
Κατηγορία:Σέρβοι ποδοσφαιριστές στο εξωτερικό
Κατηγορία:Ξένοι ποδοσφαιριστές στη Γερμανία
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Πολωνία
Μλαντένοβιτς
Κατηγορία:Ποδοσφαιριστές Φάτιχ Καραγκιουμπρούκ ΣΚ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία